ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_ապրիլի 2020թվականի N - Լ

«ՀԱՅՐԵՆԱԿԱՆ ՄԵԾ ՊԱՏԵՐԱԶՄԻ ՎԵՏԵՐԱՆՆԵՐԻ ՄԱՍԻՆ» ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱ­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ առա­ջար­­կու­թյան մասին

--------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ինմասը՝ Հայաստանի Հանրա­պե­տու­թյան կառա­վա­րությունը որոշումէ.

1. Հավանություն տալ «Հայրենական մեծ պատերազմի վետերանների մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետությանօրենքի նախագծի (Պ-511-12.03.2020-ԱՍ-011/0**)** վերաբերյալ  Հայաս­տա­նի  Հան­րա­պե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

2020թ. ապրիլի

Երևան

«ՀԱՅՐԵՆԱԿԱՆ ՄԵԾ ՊԱՏԵՐԱԶՄԻ ՎԵՏԵՐԱՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ՕՐԵՆՔԻ  ՆԱԽԱԳԾԻ (Պ-511-12.03.2020-ԱՍ-011/0) ՎԵՐԱ­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ առա­ջար­­կու­թյՈՒնՆԵՐԸ

«Հայրենական մեծ պատերազմի վետերանների մասին» Հայաստանի Հանրապետության օրենքում փոփոխություն կատարելու մասին» Հայաստանի Հանրապետության օրենքի նախագծով առաջարկվում է օրենքի 8-րդ հոդվածը շարադրել նոր խմբագրությամբ, համաձայն որի վետերանների ամենամսյա պատվովճարի չափը սահմանվում է 200 000 ՀՀ դրամ:

Այդ կապակցությամբ Հայաստանի Հանրապետության կառավարությունը հարկ է համարում  նշել, որ օրենքում առկա են պատվովճարի սահմանման իրավական կարգավորումները, մասնավորապես՝ օրենքի 4-րդ հոդվածում ամրագրված է, որ` «Վետերանն ստանում է ամենամսյա պատվովճար` Հայաստանի Հանրապետության կառավարության սահմանած կարգով», իսկ 8-րդ հոդվածի համաձայն «Վետերանների ամենամսյա պատվովճարի չափը սահմանում է Հայաստանի Հանրապետության կառավարությունը»: Այսինքն՝ օենսդիրը, Հայրենական մեծ պատերզմի վետերանների ամենամսյա պատվովճարի չափը սահմանելու իրավասությունը վերապահել է ՀՀ կառավարությանը, որն էլ ելնելով իր բյուջետային հնարա­վորություններից պարբերաբար վերանայել և վերանայում է այն:

Հայրենական մեծ պատերազմի վետերանների սոցիալական խնդիրները մշտապես գտնվել են կառավարության ուշադրության ներքո՝ պարբերաբար իրականացվում են սոցիալական նոր ծրագրեր, որոնք միտված են ապահովելու մեր վետերանների արժանապատիվ և անհոգ ծերությունը:

ՀՀ օրենսդրությամբ սահմանված կարգով վետերանները ստանում են պարգևավճար, պատվովճար (որոնք պարբերաբար բարձրացվում են, վերջինը 50 հազար դրամից դարձել է 100 հազար դրամ 2019 թվականին), օգտվում են պետական պատվերի շրջանակում բուժօգնություն (այդ թվում՝ դեղորայք), անվճար վերականգնողական պարագաներ, առողջության վերականգնման և հանգստի կազմակերպման համար առողջարանային բուժման ուղեգրեր ստանալուց, ԱՊՀ երկրների տարածքում տարին մեկ անգամ(կտրոնով, երկկողմանի կարգով` 50 տոկոս զեղչով) արտոնյալ պայմաններով երթևեկելուց:

Տեղեկացնում ենք, որ «Հայրենական մեծ պատերազմի վետերանների մասին» Հայաստանի Հանրապետության օրենքի 8-րդ հոդվածով սահմանվել է, որ Վետերանների ամենամսյա պատվովճարի չափը սահմանում է Հայաստանի Հանրապետության կառավարությունը: ՀՀ կառավարության 2008 թվականի մայիսի 15-ի N 444-Ն որոշմամբ սահմանված պատվովճարի չափը ՀՀ կառավարության 2011 թվականի հուլիսի 28-ի N 1089-Ն որոշմաբ սահմանվել է 25000 դրամ, 2015 թվականի մարտի 26-ի N 357-Ն որոշմամբ կատարվել է փոփոխություն, և պատվովճարի չափը սահմանվել է 50000 դրամ: ՀՀ կառավարության2019 թվականի հուլիսի 4-ի N 824-Ն որոշմամբ կրկին կատարվել է փոփոխություն, և պատվովճարի չափը սահմանվել է 100000 դրամ:

Անհրաժեշտ է նշել, որ որևէ դրույթ օրենքով սահմանելը չպետք է լինի ինքնանպատակ, այն պետք է լինի բավարար չափով հիմնավորված: Վետերանների ամենամսյա պատվովճարի չափը օրենքով ամրագրելը հիմնավորված կլիներ այն պարագայում, եթե Կառավարությունը որոշմանընդունումից ի վեր երբևէ չանդրադառնար պատվովճարների չափին և չկատարեր որևէ փոփոխություն: Սակայն կատարված փոփոխություններից պարզ է դառնում, որ հարցը գտնվում է ՀՀ կառավարության ուշադրության կետրոնում և ՀՀ կառավարությունը բյուջեի հնարավարության շրջանակներում պարբերաբար բարձրացրել է պատվովաճարի չափը՝ 20000-ից դարձնելով 100000 դրամ:

Միաժամամանակ կարծում ենք, որ օրենսդրի կողմից կառավարությանը վերապահված՝ Վետերանների ամենամսյա պատվովճարի չափը կառավարությանորոշմամբ սահմանելը լուծման առավել ճկուն և ողջամիտ լուծում է:

Միաժամանակ, հաշվի առնելով, որ այս տարի լրանում է Հայրենական մեծ պատերազմի հաղթանակի 75-ամյակը, այդ նպատակով Վարչապետի 2019թ մայիսի 3-ի N 484-Ա որոշմամբ կառավարությունում ստեղծվել է միջգերատեսչական հանձնաժողով, որին անդամակցում են բոլոր շահագրգիռ գերատեսչությունների ներկայացուցիչները, և որի նիստերի ժամանակ ներկայացվում և քննարկվում են հոբելյանական միջոցառումների շրջանակներում իրականացվելիք տարբեր, այդ թվում` նաև վետերանների սոցիալական պաշտպանությանն ուղղված միջոցառումներ և նախաձեռնություններ, ինչպես նաև նմանօրինակ առաջարկներ:

Ելնելով վերոգրյալից հարկ ենք համարում նշել, որ միջգերատեսչական հանձնաժողովում միջոցառումների քննարկման և իրականացման շրջանակներում հնարավոր է առաջանա անհրաժեշտություն Աշխատանքի և սոցիալական հարցերի նախարարության միջոցով մշակել և շրջանառության մեջ դնել Կառավարության 2008 թվականի մայիսի 15-ի N 444-Ն որոշման մեջ (որով սահմանվում է ՀՄՊ վետերանների ամենամսյա պատվովճարի չափը) փոփոխություն կատարելու մասին Կառավարության համապատասխան որոշման նախագիծը:

Միաժամանակ նշենք, որ Հայրենական մեծ պատերազմի վետերանների (01.03.2020 թ. դրությամբ 287 անձ) ամենամսյա պատվովճարի չափը 100 000 դրամով ավելացնելու դեպքում` մեկ տարվա հաշվարկով պետական բյուջեից անհրաժեշտ կլինի 344 400.0 հազ դրամ լրացուցիչ գումար, որը 2020 թվականի պետական բյուջեով նախատեսված չէ:

Ամփոփելով վերը շարադրվածը, Հայաստանի Հանրապետության կառա­վարությունն առաջարկում է նախագծով քննարկվող օրենքի գործող հոդվածը թողնել անփոփոխ:

Այդուհանդերձ նախագծի հեղինակը կարող է պատվովճարի չափի վերաբերյալ իր առաջարկը ներկայացնել Հայրենական մեծ պատերազմի հաղթանակի 75-ամյակի միջոցառումների շրջանակներում ստեղծված միջգերա­տեսչական հանձնաժողով` քննարկելու նպատակով**:**

ԵԶՐԱԿԱՑՈՒԹՅՈՒՆ

«Հայրենական մեծ պատերազմի վետերանների մասին» Հայաստանի Հանրապետության օրենքում փոփոխություն կատարելու մասին»ՀՀ օրենքի նախագծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծի ընդունումը ենթադրում է ՀՀ պետական բյուջեի ծախսերի ավելացում, որի չափը որոշել հնարավոր չէ համապատասխան տեղեկատվության բացակայությամբ պայմանավորված:

Նկատի ունենալով, որ ՀՀ հարկային օրենսգրքի համաձայն՝ ՀՀ օրենսդրության համաձայն՝ սոցիալական պաշտպանության համակարգի շրջանակներում ստացվող պատվովճարները, դրամական օգնություններն ու օժանդակությունները համարվում են նվազեցվող եկամուտներ՝ Նախագծի ընդունումը չի հանգեցնի ՀՀ պետական բյուջեի եկամուտների նվազեցման: